Senior
JIF senior (4.divisjon)
A-laget deltok i 4.divisjon avdeling Buskerud hvor de endte på en sterk 4.plass av 13 lag. Det ble spilt 24 kamper som resulterte i 40 poeng.
Trenerteamet bestod av Roger Tvenge (hovedtrener), Jan Tore Øverbye (assistent trener) og Morten Bakke (keepertrener). 
Det ble gjennomført 3 ukentlige treninger/kamp gjennom hele vinteren og våren. Alle treninger med 16-20 spillere. Treningene viste fremgang og nye spillere kom fint inn i gruppen.
Totalt sett ble det resultatmessig en positiv sesong, og avslutningen var veldig positivt med gode resultater mot flere av topplagene i avdelingen. I tillegg fikk flere G19 spillere prøve seg i flere kamper utover høsten slik at de står bedre rustet til å møte hverdagen som seniorspillere. 
Roger Tvenge og Jan Tore Øverby fortsetter ikke i sine roller etter 2019. Morten Bakke fortsetter som keepertrener.

JIF Junior
Steffen Schei og Ayman Abu Saleh var trenere for G19. Sportslig sett leverte juniorlaget gode resultater og var med og kjempet om kretsens pokal til siste slutt. Alt i alt en bra sesong.

Et klart mål fra Fotballstyret har vært å legge til rette for å utvikle egne spillere for spill på A-laget i årene framover. Derfor har det vært viktig og lage et godt sportslig opplegg til juniorlaget. Ønsket for neste sesong er at det skal være et enda tettere samarbeide mellom A-lag og G19.

Steffen Schei var tydelig på at han ikke ønsket fornyet kontrakt etter sesongen, men Ayman A Saleh ønsket og fortsette. 


JIF B-lag
B-laget deltok i 7.divisjon. De trente 1 økt pr uke, men med variert oppmøte.
Trener/Leder for B-laget var Christian Bjertnes.

